Vel heppnaður fjárfesta - og viðskiptafundir í Edmonton 2. maí 2011 Fjárfestingarsvið Íslandsstofu og ræðismannsskrifstofan í New York boðuðu til morgunverðarfundar í Edmonton í Kanada föstudaginn 29. apríl sl. í samstarfi við iðnaðarráðuneytið og Íslensk-Kanadíska viðskiptaráðið . Fjárfestingarsvið Íslandsstofu og ræðismannsskrifstofan í New York boðuðu til morgunverðarfundar í Edmonton í Kanada föstudaginn 29. apríl sl. í samstarfi við iðnaðarráðuneytið og Íslensk-Kanadíska viðskiptaráðið . Fundurinn var haldinn til að kynna viðskipta - og fjárfestingartækifæri á Íslandi , stöðu efnahagsmála hér á landi og reynslu íslensks fyrirtækis af viðskiptum í Kanada . Á fundinn mættu yfir 70 aðilar úr viðskiptalífi Alberta fylkis og tókst hann í alla staði vel . Ræðumenn voru Katrín Júlíusdóttir ráðherra , Þórður H. Hilmarsson forstöðumaður Fjárfestingarsviðs Íslandsstofu og Jón Ólafur Ólafsson arkítekt frá arkítektastofunni Batteríinu sem hefur verið að hasla sér völl í Kanada undanfarin misseri . Fram kom í framsöguerindum að fjölmörg tækifæri væru til eflingar milliríkjaviðskipta Íslands og Kanada á grundvelli fyrirliggjandi fríverslunarsamnings og tvísköttunarsamnings . Í framhaldi af morgunverðarfundinum voru fundir með fyrirtækjum og stofnunum um samstarfsmöguleika og hugmyndir til frekari uppbyggingar gagnkvæmra viðskipta og fjárfestinga .